Bantay Annaguan

Ti Bantay Annaguan (Malaueg: Ga-dang ya Annaguan) ket ti maysa a bantay a mabirukan iti ili ti Rizal iti probinsia ti Cagayan. Daytoy ket agtayag iti  ken daytoy pay ti pakabirukan ti maysa nga agdama a lugar ti turismo iti Filipinas. Aglaon ti bantay ti nasayaat a napreserba a bakir ken ti pay maysa a kueba a nasayaat a pagpasiaran dagiti turista. Aglaon pay daytoy kadagiti karkarna a sebbangan ti ayup iti Filipinas a kas ti agila ti Filipinas. Iti pantok ti bantay adda maysa a nasayaat a pagtan-awan iti sibubukel nga ili ti Rizal, ti Conner, Santo Niño ken Piat. Ti bantay ket nagserbi a kas naglemmengan a lugar babaen dagiti soldado a Hapon idi las-ud ti Gubat ti Sangalubongan II.

 Lokasion 
Mabirukan ti bantay iti ili ti Rizal iti probinsia ti Cagayan. Mabirukan daytoy iti baba ti baranggay Annaguan ken isu pay daytoy ti nakalaan ti naganna. Daytoy ket  manipud iti Siudad ti Tuguegarao City, ti kapitolio a siudad ti Cagayan, ken  manipud iti Manila. Ti lokasion ti kasisigud a dalan iti bantay ket saan  pay a naipalawag ken masapul iti kagudua ti maysa nga aldaw ti mangkalay-at manipud iti sakaanan aginggana iti pantok. Segun kadagiti tattao iti Rizal, mabalin ti mapan iti pantok babaen ti helikopter.

 Mitolohia 
Ti tattao a Malaueg ket addaan iti maysa a mitolohia a maipanggep iti bantay. Naibagbaga nga idi un-unana nga aldaw, nagtaeng iti daytoy a bantay ti maysa a lalaki nga addaan iti pigsa ken bileg nga agnagan iti Malana, maysa pay idi a nalatak a bannuar ken nakibakal iti karibalna a ni Biuag ken nagbalin a naisangayan a pigura iti pronbinsia ti Cagayan. Ti sabali pay a mitolohia ket imparuar babaen ti maysa a diosen nga addaan iti naisangayan a pigsa ken imparuarna ti bantay aginggana idi naabotna ti langit. Adda dagiti namatmati a ti bantay ket nangato ken daytoy pay ti waya a pakaiturongan iti Paradiso.

Annaguan